โรงเรียนพุทไธสง
อาคาร

| อาคารเรียนและสถานที่ภายในโรงเรียนพุทไธสง> ลำดับ | อาคารเรียนและสถานที่ภายในโรงเรียนพุทไธสง> รูป | อาคารเรียนและสถานที่ภายในโรงเรียนพุทไธสง> ชื่ออาคาร | อาคารเรียนและสถานที่ภายในโรงเรียนพุทไธสง> ความสำคัญ | อาคารเรียนและสถานที่ภายในโรงเรียนพุทไธสง> หมายเหตุ |
| --- | --- | --- | --- | --- |
| 1 |  | พระพุทธรตนมาลา  | พระพุทธรตนมาลา เป็นพระพุทธรูปที่ชาวม่วง-ขาว เคารพนับถือ พระพุทธรตนมาลาตั้งอยู่บริเวณทางเข้าโรงเรียนฝั่งทิศตะวันออก |  |
| 2 |  | หลวงพ่ออุดม  | หลวงพ่ออุดมเป็นสิ่งศักดิ์ที่คุ้มครองโรงเรียน คณะครูบุคลากร นักเรียนมาช้านาน หลวงพ่ออุดมตั้งอยู่บริเวณข้างหอประชุมอเนกประสงค์ |  |
| 3 |  | อาคารชั่วคราวและอาคารเขียว (G)   | เป็นอาคารเรียนในรุ่นแรก ๆ ของโรงเรียนหลังจากได้ย้ายสถานที่ตั้งของโรงเรียนจากโรงเรียนอนุบาลพุทไธสง (โอภาสประชานุกูล) มาตั้งในเขตบ้านเตยในปัจจุบัน ในช่วงนั้นใช้เป็นอาคารชั่วคราวก่อนที่จะมีอาคารหลังใหม่ ๆ และซ่อมแซมปรับปรุงมาจนถึงปัจจุบัน อาคารชั่วคราวมีห้องเรียนทั้งหมด 4 ห้อง ห้องพักครู 1 ห้อง สูง 1 ชั้น เป็นอาคารสำหรับการเรียนการสอนของกลุ่มสาระการเรียนรู้การงานอาชีพและเทคโนโลยี รายวิชางานเกษตรเป็นส่วนใหญ่ และใช้สำหรับรายวิชาต่าง ๆ ส่วนอาคารเขียนหรือห้องเขียว เป็นอาคารที่อยู่ข้าง ๆ กับอาคารชั่วคราว มีลักษณะเป็นสีเขียว สูง 1 ชั้น มีห้องเรียน 3 ห้อง ห้องพักครู 1 ห้อง เป็นอาคารสำหรับการเรียนการสอนของกลุ่มสาระการเรียนรู้ภาษาต่างประเทศ ทั้งวิชาภาษาอังกฤษและภาษาจีน |  |
| 4 |  | อาคาร 1  | เป็นอาคารเรียนตามแบบ 216ก. ของโรงเรียน สูง 2 ชั้น ปัจจุบันเป็นอาคารสำหรับการเรียนการสอนของกลุ่มสาระการเรียนรู้สังคมศึกษา ศาสนา และวัฒนธรรม จำนวน 7 ห้องเรียน ห้องพักครูหมวดสังคมศึกษา ศาสนา และวัฒนธรรม 1 ห้อง นอกจากนี้ยังมีห้องศรีม่วง-ขาว สำหรับต้อนรับคณะกรรมการสถานศึกษาหรือแขกผู้มาเยือนของโรงเรียนและเป็นห้องเกียรติยศที่รวบรวมความสำเร็จของโรงเรียนที่ได้ทำชื่อเสียงให้กับโรงเรียน อาคาร 3 ยังเป็นห้องสำหรับฝ่ายบริหาร มีห้องผู้อำนวยการ ห้องฝ่ายบริหารงบประมาณ ห้องฝ่ายบริหารงานบุคคล ห้องฝ่ายบริหารวิชาการ ห้องฝ่ายพัฒนานักเรียน | เดิมคือ อาคาร 3 แต่ได้มีการปรับเปลี่ยนชื่อให้เป็นอาคาร 1 หลังอาคาร 2 (หลังใหม่) ก่อสร้างแล้วเสร็จ |
| 5 |   | อาคาร 2  | เป็นอาคารเรียน สูง 4 ชั้น ปัจจุบันเป็นอาคารสำหรับการเรียนการสอนของกลุ่มสาระการเรียนรู้คณิตศาสตร์ และกลุ่มสาระการเรียนรู้ภาษาไทย |  |
| 6 |  | อาคาร 3  | เป็นอาคารเรียนในรุ่นแรก ๆ ของโรงเรียนหลังจากมีการสร้างอาคารชั่วคราว สูง 2 ชั้น โดยใช้แบบอาคาร 216 ปัจจุบันเป็นอาคารสำหรับการเรียนการสอนของกลุ่มสาระการเรียนรู้ภาษาไทย จำนวน 9 ห้อง ห้องพักครูหมวดภาษาไทย 1 ห้อง และกลุ่มสาระการเรียนรู้ศิลปศึกษา รายวิชาศิลปะ 2 ห้อง รายวิชาดนตรี 2 ห้อง และรายวิชานาฏศิลป์ 1 ห้อง | เดิมคือ อาคาร 1 แต่ได้มีการรื้อถอน เพื่อรอการจัดสร้างอาคารใหม่ เพื่อทดแทนอาคารเดิมที่ชำรุดทรุดโทรม ปัจจุบันอยู่ระหว่างการก่อสร้างอาคารใหม่ |
| 7 |  | อาคาร 4  | เป็นอาคารเรียนของโรงเรียน สูง 3 ชั้น ปัจจุบันเป็นอาคารสำหรับการเรียนการสอนของกลุ่มสาระการเรียนรู้ภาษาต่างประเทศ จำนวน 9 ห้อง และเป็นศุนย์ ERIC ของสหวิทยาเขตพุทไธสง และศูนย์อาเซียนของโรงเรียนพุทไธสง และกลุ่มสาระการเรียนรู้การงานอาชีพและเทคโนโลยี รายวิชาคอมพิวเตอร์ จำนวน 4 ห้อง นอกจากนี้ ชั้นล่างจัดเป็นห้องสมุดโรงเรียน, ห้องโสต 1, ห้องแนะแนว และห้องฝั่งทิศตะวันออกของอาคาร เป็นห้องพยาบาล สำหรับปฐมพยาบาลเบื้องต้น |  |
| 8 |  | อาคาร 5 เบญจอินทนิล  | เป็นอาคารเรียนของโรงเรียน สูง 3 ชั้น ชั้น 1 เป็นใต้ถุนอาคาร มีห้องโสตทัศน์ 2 ทางทิศใต้ของอาคาร มีห้องน้ำทั้งด้านทิศใตเป็นห้องน้ำหญิงและห้องน้ำชายอยู่ฝั่งทิศเหนือของอาคาร ส่วนอีก 2 ชั้น เป็นอาคารเรียนสำหรับการเรียนการสอนของกลุ่มสาระการเรียนรู้วิทยาศาสตร์ อาคารนี้ได้จัดสร้างอาคาร 5 ตามแบบ 216ล จำนวน 1.4 ล้านบาท โดยใช้ชื่ออาคารว่า “เบญจอินทนิล” เริ่มสร้างในปีพุทธศักราช 2550 และเปิดใช้อาคารอย่างเป็นทางการประมาณปีพุทธศักราช 2551 |  |
| 9 |  | อาคาร 6  | เป็นอาคารเรียนหลังใหม่ โดยใช้ที่ดินใหม่ที่โรงเรียนได้รับความร่วมมือจากคณะครู ศิษย์เก่า ผู้ปกครองนักเรียนและประชาชนทั่วไป ซึ้อที่ดินเพิ่ม จำนวน 3 ไร่ 1 งาน 18 ตารางวา ทั้งหมด 9 แสนบาท เพื่อสร้างอาคาร 6 ตามแบบอาคาร 318 ล./38 โดยได้รับงบประมาณจัดสร้างอาคาร 6 จำนวนทั้งสิ้น 17 ล้านบาท ปัจจุบันสร้างเสร็จเรียบร้อยแล้ว และได้มีการทำบุญขึ้นอาคาร 6 เมื่อวันศุกร์ที่ 9 มกราคม 2558 |  |
| 10 |  | โดมอเนกประสงค์  | โดมอเนกประสงค์ โรงเรียนพุทไธสง ได้รับความร่วมมือจากคณะครู ศิษย์เก่า ผู้ปกครองนักเรียนและนักเรียน ซื้ออุปกรณ์ในการก่อสร้างโดมอเนกประสงค์ จำนวนทั้งสิ้น 4.4 ล้านบาท โดยใช้ลานสนามบาสเกตบอลและสนามตะกร้อ เป็นสถานที่ก่อสร้างจนแล้วเสร็จ ซึ่งโดมเอกประสงค์ได้เริ่มต้นและสร้างเสร็จภายในปี 2556 บนหลังคาโดมอเนกประสงค์นั้น ได้มีตัวหนังสือ "โรงเรียนพุทไธสง 2556" เพื่อเป็นอนุสรณ์ว่า โดมอเนกประสงค์ได้เกิดขึ้นรุ่นนี้และในปี 2556 | ต่อมาในปี 2566 ได้มีการปรับปรุงเทพื้นคอนกรีตบริเวณใต้โดมอเนกประสงค์ |
| 11 |  | หอนิทรรศการ โรงเรียนพุทไธสง (หอศิลป์)  | เป็นหอนิทรรศการที่สร้างขึ้นในปีพุทธศักราช 2556 ซึ่งตั้งอยู่ที่ห้องน้ำเก่าที่ได้ถูกรื้อถอนแล้ว อยู่บริเวณข้างอาคาร 1 กับอาคารห้อง EC อาคารมีลักษณะคล้าย ๆ ปราสาทหินเขาพนมรุ้ง ที่เป็นเอกลักษณ์ของชาวจังหวัดบุรีรัมย์ |  |
| 12 |  | หอประชุมอเนกประสงค์  | เป็นหอประชุมที่ใช้ในการจัดกิจกรรม เป็นที่รวมนักเรียน และเป็นสถานที่สำหรับการเรียนการสอนของกลุ่มสาระการเรียนรู้สุขศึกษาและพลศึกษา รายวิชาพลศึกษา |  |
| 13 |  | อาคาร 60 ปี  17 พฤษภาคม 2553   | เป็นอาคารที่สร้างขึ้นเนื่องในงาน 60 ปีที่ผูกพันร่วมสร้างสรรค์อย่างภาคภูมิ ในวันที่ 17 พฤษภาคม 2553 ปัจจุบันเป็นอาคารประชาสัมพันธ์ของโรงเรียน และด้านขวาของอาคารเป็นธนาคารโรงเรียน ธนาคารออมสินโรงเรียนพุทไธสง |  |